**Vključi (v)se v Erasmus +**

VKLJUČEVANJE in RAZNOLIKOST je ena od osrednjih prioritet Erasmus+ programa, zato vključevanje udeležencev[[1]](#footnote-1) z manj priložnostmi v vaših Erasmus+ projektih še dodatno podpiramo – tako vsebinsko kot tudi z deležem dodatnih finančnih sredstev za premostitev morebitnih ovir.

V [*Strategiji vključevanja in raznolikosti* v okviru programov *Erasmus+ in Evropske solidarnostne enote*](https://www.cmepius.si/wp-content/uploads/2021/10/Strategija-vkljucevanja-in-raznolikosti.pdf) je opredeljenih 8 kategorij ovir, za katere vemo, da lahko otežujejo dostopnost do programa (Strategija, 2021). Spodaj navajamo **nezaključen** seznam kategorij (z nekaj primeri za lažjo orientacijo), ko se lahko učečim se, udeležencem oz. upravičeni organizaciji v programu Erasmus+, dodeli dodatna finančna podpora. Ker so ovire lahko različne od do sedaj identificiranih, je seznam odprt, se sproti tudi dopolnjuje v skladu s *Strategijo* (2021) in s ciljem, da se dostopnost do programa razširi.

Tabela 1: ***Možnosti dodatne finančne podpore glede na ukrep in akcijo:***

|  |  |
| --- | --- |
| ***Ukrep:*** | **Možnosti finančne podpore v posamezni akciji** |
| **KA1:** | ***KA121 + KA122: PODPORA ZA VKLJUČEVANJE ZA ORGANIZACIJO -*** *Organizacija prejme dodatnih 100 EUR organizacijske podpore za v mobilnost vključenega udeleženca z manj priložnostmi, s katero krije stroške povezane z organizacijo aktivnosti mobilnosti (npr. morebitna dodatna priprava, urejanje dokumentacije, materialni stroški …).*  ***KA121 + KA122: PODPORA ZA VKLJUČEVANJE ZA UDELEŽENCE Z MANJ PRILOŽNOSTMI -*** *Program sofinancira dejanske stroške, ki so neposredno povezani z mobilnostmi udeležencev z manj priložnostmi in/ali njihovimi spremljevalnimi osebami (npr. stroški dodatne spremljevalne osebe, starša, stroški tolmača, posebni prevozi, posebne prehranske, bivanjske zahteve …).*  ***KA171 + KA131: ŠTUDENTI IN NEDAVNI DIPLOMANTI Z MANJ PRILOŽNOSTMI , DODATEK K INDIVIDUALNI PODPORI ZA DOLGOROČNO MOBILNOST -***  *Študenti in nedavni diplomanti, ki sodijo v eno od skupin z manj priložnostmi, prejmejo dodatni znesek (top-up) k individualni podpori dotacije EU Erasmus+ v višini 250 EUR na mesec.*  ***KA171 + KA131:******DODATNA FINANČNA SREDSTVA UDELEŽENCEM MOBILNOSTI S POSEBNIMI POTREBAMI V OKVIRU PROJEKTOV MOBILNOSTI V TERCIARNEM IZOBRAŽEVANJU -*** *udeleženci s posebnimi potrebami so poleg top up zneska v višini 250 EUR upravičeni do dodatnih finančnih sredstev za kritje dejanskih stroškov, ki nastanejo iz naslova posebnih potreb zaradi mobilnosti in niso kriti v okviru dodatka za študente z manj priložnostmi (torej gre za stroške, ki presegajo znesek 250 EUR mesečno).*  ***KA171 + KA131: PODPORA ORGANIZACIJAM PRI VKLJUČEVANJU UDELEŽENCEV S POSEBNIMI POTREBAMI (2024: 125 EUR na udeleženca) -*** *Stroški, povezani z organizacijo aktivnosti mobilnosti za udeležence z manj priložnostmi, ki potrebujejo dodatno podporo na podlagi dejanskih stroškov****.*** |
| **KA2:** | ***KA210 + KA220:*** *Na identificiranih potrebah organizacije in udeležencev z manj priložnostmi utemeljena finančna podpora je del stroškovnika v fazi prijave projekta.* |

Spodnji seznam vam bo pomagal kot »smerokaz« za lažjo identifikacijo morebitnih ovir pri sodelovanju v programu Erasmus+ in za utemeljitev uveljavitve dodatne finančne podpore, pri čimer se lahko posamezne ovire med seboj tudi prepletajo.

Tabela 2: ***Kategorije za ugotavljanje upravičenosti do dodatne finančne podpore za udeležence*** *(osebje ali učeče se odrasle, dijake, učence, študente)* ***z manj priložnostmi, v programu Erasmus+***

|  |  |
| --- | --- |
| ***Opredelitev kategorij udeležencev z manj priložnostmi po »Strategiji … 2021«*** | **Primeri »ovir« udeležencev z manj priložnostmi** |
| 1. ***Posebne potrebe*** | * Udeleženec ima veljavno odločbo ZRSŠ/CSD/ZZZS (ima varuha, spremljevalca, prilagoditev izvajanja pouka, invalidnost, ipd.) ali pa imajo odločbo njegovi sorojenci, starši oz. skrbniki. |
| **ii. Zdravstvene težave** | * Udeleženec ima dolgotrajno bolezen ali alergijo (npr. sladkorna bolezen, celiakija, laktozna intoleranca …), ki zahteva posebno prehrano ali druge prilagoditve. * Udeleženec je oseba, ki za samostojno življenje potrebuje osebnega asistenta. * Udeleženec ima hendikep, ki zahteva spremstvo. * Udeleženec se sooča z duševnimi stiskami in motnjami. |
| **iii. Ovire, povezane s sistemi izobraževanja in usposabljanja** | * Udeleženec je odrasli učeči se, ki je nizko kvalificiran in nima dokončane srednje šole s V. stopnjo izobrazbe. * Udeležencu (študentu) struktura učnih načrtov otežuje sodelovanje pri učenju ali usposabljanju v tujini v okviru študija. * Udeleženec je osipnik; ni vključen v izobraževanje, zaposlovanje ali usposabljanje. |
| **iv. Kulturne razlike** | * Udeleženec ima migrantsko, begunsko ozadje. |
| **v. Družbene ovire** | * Udeleženec prihaja iz enostarševske družine, je v rejniški družini, institucionalni oskrbi. * Študenti z otroki. * Udeleženec je (nekdanji) odvisnik, storilec kaznivih dejanj, zapornik, brezdomec. * Udeleženec se sooča z duševnimi stiskami in motnjami. |
| **vi. Ekonomske ovire** | * Učeči se ima stalno bivališče v občini, v katerih je indeks povprečne bruto plače na prebivalca nižji od 85[[2]](#footnote-2). * Udeleženec je dijak ali študent, ki prejema državno štipendijo. * Udeleženec je učenec ali dijak, ki ima subvencionirano prehrano. * Udeleženec je starš samohranilec. * Študent, ki je zaposlen. * Udeleženec je upokojeni z minimalno pokojnino. * Udeleženec je prejemnik socialne podpore. |
| **vii. Ovire, povezane z diskriminacijo** | * Udeleženec je predstavnik romske skupnosti. * Udeleženec ima mednarodno zaščito ali status tujca. * Udeleženec je diskriminiran zaradi spolne usmerjenosti (LGBTQ+). * Udeleženec pripada spolu, ki je v manjšini (npr. dekleta na naravoslovno-tehničnih šolah ali fantje na zdravstvenih-kozmetičnih in podobnih šolah). * Udeleženec je diskriminiran zaradi starizma (ageizma). |
| **viii. Geografske ovire** | * Udeleženecjeoddaljen od javne prometne infrastrukture. * Udeleženec živi na območjih z manj storitvami (prometnimi, upravnimi …). |
| **Drugo:** | * Udeleženec je prizadet zaradi naravne katastrofe ali nepričakovanega dogodka (poplava, potres, požar …). |

Koordinatorji projektov pomembno prispevate k boljšemu dostopu do Erasmus+ programa, ko pomagate potencialnim udeležencem mobilnosti prepoznati in premostiti morebitne ovire, ki njihovo udeležbo ovirajo. **Presoja glede upravičenosti do umestitve v katero od kategorij je na strani institucije, ki mobilnost organizira, in ne zadeva CMEPIUS.** *Nacionalna agencija CMEPIUS ne bo zahtevala dokazil o uvrstitvi udeležencev v navedene kategorije,* kljub temu pa boste morali utemeljitev upravičenosti do dodatne finančne podpore oblikovati transparentno. Ob zaprosilu za "**PODPORO ZA VKLJUČEVANJE ZA UDELEŽENCE Z MANJ PRILOŽNOSTMI ali oddajo VLOGE ZA DODELITEV DODATNIH FINANČNIH SREDSTEV UDELEŽENCEM MOBILNOSTI S POSEBNIMI POTREBAMI V OKVIRU PROJEKTOV MOBILNOSTI V TERCIARNEM IZOBRAŽEVANJU** morate priložiti dokazila o dejanskih stroških oz. predračune.

1. V tem dokumentu uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za vse spole. [↑](#footnote-ref-1)
2. Do dodatne finančne podpore so upravičeni tudi **vsi učeči se oz. je do dodatka upravičena organizacija (npr. univerza, šola, ljudska univerza), ki organizira mobilnost za učeče se**, ki imajo stalno bivališče v občini, v katerih je indeks povprečne bruto plače na prebivalca, nižji od 85 (vir: https://pxweb.stat.si (za zadnje razpoložljivo leto podatkov) in dodatek nameni v podporo vključevanju učečih se v Erasmus+ program. **Strokovno osebje vključeno v enotni plačni sistem ne more biti uvrščeno v skupino oseb, ki se soočajo s tovrstno oviro.** [↑](#footnote-ref-2)